A enfermidade de Alzheimer caracterízase pola perda de neuronas e sinapses no córtex cerebral e nalgunhas rexións subcorticais. Esta perda resulta nunha atrofia grave das rexións afectadas, incluíndo a degeneración no lóbulo temporal e no lóbulo parietal, e partes do córtex frontal e da circunvolución cingulada. A degeneración tamén está presente en núcleos do tronco cerebral como o locus coeruleus. Estudos usando RM e PET documentaron reducións no tamaño de rexións cerebrais específicas en persoas con Alzheimer a medida que progresaban desde un deterioro cognitivo leve ata a enfermidade de Alzheimer, e en comparación con imaxes similares de adultos máis vellos e saudables. Tanto as placas amiloides como as neurofibrillas son claramente visibles por microscopía nos cerebros dos afectados por AD.
depósitos de péptido beta-amiloide e material celular fóra e ao redor das neuronas